**Технически университет – София**

Катедра: „Информатика и софтуерни науки“

Дисциплина: „Софтуерни технологии“

**Shape

Description automatically generated with medium confidence**

**ТЕХНИЧЕСКО ЗАДАНИЕ**

Тема: „Резервации на хотелски стаи“

Група № 1

Автори:

Надя Чучуганова, гр. 77, ФН 471221109

Мартин Иванов, гр. 78

София, 2022 г.

Съдържание

Въведение................................................................................................................3

Цели, обхват и очаквани резултати от изпълнението на проекта......................3

Обхват на проекта.........................................................................................3

Обща информация..............................................................................3

Общи и специфични цели на проекта.........................................................4

Обща цел.............................................................................................4

Специфична цел.................................................................................4

Бизнес процеси...................................................................................4

Логически модел на данните.............................................................5

Текущо състояние....................................................................................................6

Функционални изисквания.....................................................................................6

Технически изисквания...........................................................................................7

Въведение

Целта на проекта е да разработи платформа, която да предоставя на потребителите възможност да резервират хотелски стаи. По този начин всеки потребител ще може да направи резервация на желаната хотелска стая независимо от това къде се намира.

Цели, обхват и очаквани резултати от изпълнение на проекта

Обхват на проекта

Обща информация

Туризмът и хотелиерството са постоянно развиващи се индустрии. С премахването на голяма част от ограничителните мерки, свързани с пандемията, туризмът започва отново да процъфтява. Уеб платформите за онлайн резервации на хотелски стаи стават все по-популярни. Те позволяват на туристите от цял свят да търсят и резервират нощувки в желаната от тях дестинация от удобството на своя собствен дом.

Хотелската резервационна система е неразделна част от хотелиерската индустрия. Това е софтуер, който помага на хотелите да управляват своите стаи, клиенти и инвентар по ефективен начин. Позволява на потребителите да резервират стая, да се настаняват или напускат стаите си, да преглеждат статуса на своите резервации, да проследяват разходите и много повече.

Проектът има идеята да създаде ефективна система за онлайн резервации, която ще подобри работата в хотелите. От няколкото отдела, които действат във всеки хотел, този проект е ограничен само до един отдел, а именно резервациите. Гостите, рецепционистите и мениджърите на хотела ще имат голяма полза от въвеждането на новата система, тъй като няма да се изисква предварително резервиране по телефон или на място в рецепцията на хотела.

**Целевите групи** са всички хора, които пътуват и имат необходимост да резервират хотелска стая.

Общи и специфични цели на проекта

Обща цел

Основната цел на проекта е изграждане на софтуерна система за подпомагане процеса на резервиране на хотелска стая. Това ще даде възможност на потребителите да могат лесно и удобно да направят резервация на желаната от тях стая по всяко време.

Специфични цели

Потребителите ще имат възможността:

* Да направят резервация на една или няколко хотелски стаи
* Да избират от различни по вид хотелски стаи
* Да откажат резервацията до 24 часа след нейната направа
* Да избират броя на гостите, както и броя на децата сред тях
* Да избират времето на своя престой, както и датите на своето пристигане и напускане

Потребителският интерфейс ще показва:

* Информация за хотела
* Снимки на хотелските стаи
* Ценоразпис на стаите
* Точен адрес на хотела
* Телефон и имейл адрес за контакт

Бизнес процеси

Следните дейности се извършват от хотелската организация:

1. **Получаване и формулиране на заявката за резервация:** При формулирането на заявката най-важните три фактора за хотела са очакваните дати на пристигане и заминаване, желания тип стая и броя на необходимите стаи.
2. **Приемане на резервацията:** Резервацията може да бъде приета или отказана в зависимост от наличността на заявената стая във въпросния ден.
3. **Потвърждение на резервацията:** Клиентът задължително бива уведомен за приемането на резервацията.
4. **Комуникация и промени на резервацията:** Клиентът може да се свърже с хотела чрез телефон и електронна поща, за да зададе допълнителни въпроси. Също така има възможност да отхвърли резервацията в рамките на 24 часа.

Логически модел на обработваните данни

Потребител

|  |  |
| --- | --- |
| Поле | Описание |
| Име | Текст |
| Фамилия | Текст |
| Телефон | Текст |
| email | Текст |

Стая

|  |  |
| --- | --- |
| Поле | Описание |
| Име | Текст |

Текущо състояние

Съществуват подобни платформи, което позволяват на клиентите да резервират хотелски стаи изцяло онлайн:

1. **Booking.com** е основана през 1996 г. в Амстердам и от малък холандски стартъп се превръща в една от водещите световни компании за дигитални пътувания.
2. **Airbnb.com** е създаден през 2007 г., когато двама домакини посрещат трима гости в дома си в Сан Франциско, и оттогава се е разраснал до над 4 милиона домакини, които са посрещнали повече от 1 милиард гости в почти всички страни по света.

|  |  |
| --- | --- |
| 1. Booking.com | * Незабавно потвърждение на резервацията * 24/7 обслужване на клиенти |
|  | * Липсва предварителна проверка на гостите |
| 1. Airbnb.com | * По-добра проверка и контрол на гостите * Безплатно канселиране до 48 часа след резервацията |
|  | * Допълнителни такси |

Функционални изисквания

Функционалните изисквания са възможностите, които системата ще предостави на своите потребители за ефективно изпълнение на техните задачи, в случая направата на резервация, нейната модификация, както и нейното канселиране.

1. Системата трябва да записва и съхранява личната информация на клиентите като например техните имена, телефонен номер и имейл адрес.
2. Системата трябва да показва цената на типа стая, както и нейни снимки.
3. Системата трябва да предоставя възможност за избор на брой на стаи, тип на стая (пушачи/непушачи, висок етаж, тераса, изглед към басейна или далеч от асансьора), както и брой на гостите.
4. Системата трябва да записва датите на настаняване и напускане на гостите, както и общия брой нощувки.
5. Клиентите трябва да имат възможността да канселира своята резервация до 24 часа след нейната направа.
6. Системата трябва да изпрати потвърждение за резервацията на клиентите.

Технически изисквания

1. Платформата трябва да предоставя удобен за ползване от клиенти графичен интерфейс (десктоп или web базиран).
2. Платформата трябва да предоставя възможност за бърза и лесна резервация на хотелска стая от клиентите.